**Drammen byleksikon** er et byleksikon som dekker Drammen kommune. Første spire til et leksikon var en artikkelserie i Drammens Tidende om byens gatenavn og opprinnelse i 1954–1955, skrevet av journalist Kristian Fahlstrøm og oppmålingssjef Erling Haug. Artiklene, som i 1955 ble utgitt som særtrykk i tabloid på 24 sider, ble i 1979 videreført av Arnt Ruud i en bok med navnet *Drammen byleksikon*, men fortsatt hovedsakelig med gatenavnene samt omtale av ca. 100 av byens hjørnestensinstitusjoner. Buskerudbanken stod for utgivelsen i anledning bankens 50-årsjubileum.

1995-leksikonet, skrevet av Per Otto Borgen, inneholdt 2300 oppslagsord og var tre ganger større enn Ruuds oversikt over gatenavn. De 600 viktigste gatene var med, samt 730 biografier og 400 bedriftsomtaler. Leksikonet utkom i to bind i 1995 og 1998 (som omfattet bydelene Skoger og Konnerud). En ny, revidert og utvidet utgave ble utgitt i 2004, med ca. 4200 oppslagsord. Drammen by leksikon ligger åpent ute på internett .

Utgaver
-------

* Per Otto Borgen, red. (2004). *Drammen byleksikon* (2 utg.). Drammen: Forlaget for by- og bygdehistorie. ISBN 82-91649-08-1.

* Per Otto Borgen, red. (1995–1998). *Drammen byleksikon* (1 utg.). Drammen: Forlaget for by- og bygdehistorie. ISBN 82-91649-00-6.

* Per Otto Borgen, red. (1998). *Drammen byleksikon. 2 : Skoger/Konnerud*. Drammen: Forlaget for by- og bygdehistorie. ISBN 82-91649-05-7.

* Arnt Ruud, red. (1979). *Drammen byleksikon* (1 utg.). Drammen: Buskerudbanken.

Nettleksikon
------------

**Byleksikon.drmk.no** ble lansert i 2017–18 etter ønske fra Per Otto Borgen, da bystyret i Drammen bevilget penger til et digitaliseringsprosjekt våren 2017. Prosjektet ble ledet av Kjetil Olsen ved Grafisk senter i Drammen kommune. Resultatet var en digital blåkopi av 2004 utgaven, publisert på nettet, søkbar og tilgjengelig for allmenheten. Flere av artiklene i denne utgaven inneholdt imidlertid en del feil og mangler, og etterhvert som årene gikk var det også et behov for flere nye artikler og en oppdatering av de eksisterende artiklene. Våren 2019 bevilget bystyret penger til et oppdateringsprosjekt av det digitale leksikonet. Prosjektet engasjerte forfatter og journalist, Reidar Heieren, som også var en god venn og samarbeidspartner av Per Otto Borgen, i tillegg til Drammen historielag, Skoger og Konnerud historielag, Tangen og Åskollen historielag, Sjømannsforeningen og Drammen guideforening. Prosjektet ble ledet av Byarkivar Mone Sveia og rådgiver for historisk arkiv Sindre Vik. Prosjektet gikk over ett år, der flere av de eksisterende artiklene ble oppdatert og 427 nye artikler ble skrevet. I tillegg kom det til drøyt 500 fotografier. Prosjektet ble avsluttet sommeren 2020.

Referanser
----------

1. ↑  Drammen byleksikon, 1995
2. ↑  «Om byleksikonet | Drammen Byleksikon». *byleksikon.drmk.no*. Besøkt 23. september 2023.

Eksterne lenker
---------------

* Offisielt nettsted Rediger på Wikidata
* Drammen mediearkiv Foto, video og kart.
* Digital versjon av Per Otto Borgens Drammen byleksikon. 1 fra 1995
* Digital versjon av Per Otto Borgens Drammen byleksikon. 2: Skoger/Konnerud fra 1998
* Eiker arkiv Lokalhistorisk arkiv for kommunene Øvre Eiker og Nedre Eiker.
* Lier historielag

| * v
* d
* r
Norskspråklige leksika |
| --- |
| Konversasjonsleksika | 
* *Arbeidernes Leksikon* (1932–1936)
* *Aschehoug og Gyldendals Store norske leksikon* (1978–2007)
* Allkunne (2009–2022)
* *Aschehougs* (1907–1975)
* *Caplex* (1990–2011)
* *Gyldendals*  (1933–1972)
* *Hjemmets store leksikon* (1985)
* *Illustreret norsk konversationsleksikon* (1907–1913)
* *Media* (1977–87)
* *Norsk Allkunnebok* (1948–1964)
* *Norsk Haandlexikon for almennyttige Kundskaber* (1881–1888)
* *Norsk Lomme-Konversations-Lexikon* (1891)
* *Nyco konversasjonsleksikon* (1935)
* *Store norske leksikon* (2000–)
* *Tidens Leksikon* (1975–1976)
* Wikipedia (2001–)

 |
| Essayistiske leksika | 
* *Familieboken* (1937)
* *PaxLeksikon* (1976–1982)

 |
| Fagleksika | 
* *Litteraturvitenskapelig leksikon*
* *Matematikkleksikon*
* *Norsk biografisk leksikon*
* *Norsk historisk leksikon*
* *Norsk kunstnerleksikon*
* *Norsk stadnamnleksikon*
* *Cappelens musikkleksikon*
* *Arkitekturleksikon*

 |
| Lokale leksika | 
* *Arendal byleksikon*
* *Asker og Bærum leksikon*
* *Bergen byleksikon*
* *Drammen byleksikon*
* *Fredrikstad byleksikon*
* *Molde byleksikon*
* *Moss byleksikon*
* *Oslo byleksikon*
* *Ringerike by- og bygdeleksikon*
* *Trondheim byleksikon*

 |

Portal: Litteratur